Τράπεζα Πειραιώς

Η Τράπεζα Πειραιώς είναι εμπορική τράπεζα στην Ελλάδα. Ιδρύθηκε στις 6 Ιουλίου 1916. Σύμφωνα με τις ενοποιημένες χρηματοοικονομικές καταστάσεις στις 31 Μαρτίου 2022 ο Όμιλος της Τράπεζας Πειραιώς απασχολεί συνολικά 10.355 εργαζομένους πλήρους απασχόλησης, εκ των οποίων 942 εργαζόμενοι αντιστοιχούν σε μη συνεχιζόμενες δραστηριότητες και 161 εργαζόμενοι σε διακρατούμενες προς πώληση δραστηριότητες. Τo σύνολο των καταστημάτων της Τράπεζας Πειραιώς στην Ελλάδα τον Μάρτιο 2022 ανέρχεται σε 412, ενώ απασχολεί συνολικά περίπου 8.900 άτομα. Επίσης, η Τράπεζα Πειραιώς διαθέτει 1.845 ΑΤΜ.Για πολλές δεκαετίες λειτούργησε ως ιδιωτική Τράπεζα και το 1975 πέρασε υπό κρατικό έλεγχο, όπου και παρέμεινε μέχρι το 1991. Από τον Δεκέμβριο του 1991, που ιδιωτικοποιήθηκε έχει παρουσιάσει μεγάλη ανάπτυξη εργασιών, μεγεθών και δραστηριοτήτων. Στην Ελλάδα με 30% μερίδιο αγοράς στα δάνεια (34.4δις) και 29% στις καταθέσεις (54.6δις) είναι η μεγαλύτερη τράπεζα της χώρας. Διεθνώς έχει παρουσία στην Φρανκφούρτη και στην Ουκρανία. Σήμερα, μετά τις εξαγορές της «υγιούς» ΑΤΕbank, της Γενικής Τράπεζας, των εγχώριων τραπεζικών δραστηριοτήτων των Τράπεζας Κύπρου, Cyprus Popular Bank και Ελληνικής Τράπεζας αλλά και την εξαγορά της Millenium Bank Ελλάδας και της Πανελλήνιας Τράπεζας, το συνολικό ενεργητικό του Ομίλου Πειραιώς φτάνει τα €93 δισ., οι χορηγήσεις μετά από προβλέψεις τα €62 δις και οι καταθέσεις πελατών τα €55 δις (στοιχεία Σεπτεμβρίου 2013). Η Τράπεζα Πειραιώς προσφέρει υπηρεσίες στους εξής τομείς: τραπεζικές υπηρεσίες απευθείας προς τον καταναλωτή, μικρές και μεσαίου μεγέθους επιχειρήσεις, αγροτική πίστη, αγορές κεφαλαίου, μισθώσεις (leasing), κτηματομεσιτικές υπηρεσίες, χρηματοδοτήσεις του ναυτιλιακού τομέα, πράσινη τραπεζική, ηλεκτρονική τραπεζική. Στις 31 Μαρτίου 2022 το σύνολο του ενεργητικού του Ομίλου Τράπεζας Πειραιώς ανέρχεται στα € 79,5 δισ., το ύψος των καταθέσεων ανέρχεται σε € 54,6 δισ. και τα δάνεια μετά από προβλέψεις σε € 34,4 δισ.

 Ο Όμιλος Τράπεζας Πειραιώς είναι το διευρυμένο δίκτυο εταιριών με κορμό την Τράπεζα Πειραιώς. Η παρουσία του Ομίλου της Τράπεζας Πειραιώς στο εξωτερικό (2021), εστιάζεται στην Ουκρανία με 15 καταστήματα της Piraeus Bank ICB και στη Γερμανία με ένα κατάστημα στην Φρανκφούρτη, το οποίο προήλθε από την εξαγορά της ATEbank. Οι δραστηριότητες της τράπεζας στην Ουκρανία αποτελούν το 0.2% του ενεργητικού της τράπεζας. Η winbank είναι η εμπορική ονομασία που έχει δώσει η Τράπεζα Πειραιώς στην υπηρεσία που λειτουργεί το κομμάτι της ηλεκτρονικής τραπεζικής. Προσφέρει σε επιχειρήσεις και ιδιώτες μεγάλη ποικιλία υπηρεσιών και καναλιών εξυπηρέτησης που εμπίπτουν στις παρακάτω κατηγορίες: Βασικά Κανάλια Απομακρυσμένων Υπηρεσιών Κανάλια Αυτόματης Εξυπηρέτησης Υπηρεσίες για Πελάτες Άλλων Τραπεζών Πολυ-Καναλικές Υπηρεσίες Λύσεις για Επιχειρήσεις 1916: Ίδρυση της Τράπεζας («Banque du Pirée» (Πειραιώς Τράπεζα, ΠΤ). 1918: Οι μετοχές της ΠΤ εισήχθησαν στο Χρηματιστήριο Αθηνών. 1962: Η ΠΤ εντάχθηκε στον Όμιλο της Εμπορικής Τράπεζας (ή Όμιλο Ανδρεάδη). 1975: Στις 5 Δεκεμβρίου, η τράπεζα, όντας μέλος του Ομίλου Ανδρεάδη, κρατικοποιείται. 1991: Η Τράπεζα Πειραιώς ιδιωτικοποιείται και αναλαμβάνει ο Μιχάλης Σάλλας. 1996: Ιδρύεται η Tirana Bank στην Αλβανία. 1998: Συμφωνία εξαγοράς του 56% της Marathon Bank Νέας Υόρκης. 1998: Εξαγορά της Τράπεζας Μακεδονίας-Θράκης και της Τράπεζας Credit Lyonnais Hellas. 1998-1999: Συμφωνία εξαγοράς σημαντικού πακέτου της Xiosbank (ολοκλήρωση αρχές 1999). 1999: Ίδρυση καταστήματος της Τράπεζας Πειραιώς στο Λονδίνο. 2000: Συγχώνευση της Τράπεζας Πειραιώς με τις Τράπεζες Χίου & Μακεδονίας-Θράκης. 2002: Η Τράπεζα Πειραιώς εξαγόρασε το 58% της ETBAbank. 2003: Συγχώνευση με απορρόφηση της ETBAbank από την Τράπεζα Πειραιώς και της ΕΤΒΑ Leasing από την Πειραιώς Leasing. 2005: Εξαγορά της βουλγαρικής Τράπεζας Eurobank και μετονομασία της σε Piraeus Bank Bulgaria, της σερβικής Τράπεζας Atlas Banka και της αιγυπτιακής Τράπεζας Egyptian Commercial Bank. 2008: Δημιουργία της Τράπεζας Πειραιώς (Κύπρου) Λτδ. 2012: Η Τράπεζα Πειραιώς απορρόφησε το υγιές τμήμα της Αγροτικής Τράπεζας της Ελλάδος (ΑΤΕbank) και εξαγόρασε το πλειοψηφικό πακέτο μετοχών της Γενικής Τράπεζας της Ελλάδος (Geniki bank) από τον γαλλικό τραπεζικό όμιλο Société Générale. 2013: Η Τράπεζα Πειραιώς επιλέχτηκε από το Ταμείο Χρηματοπιστωτικής Σταθερότητας για την απόκτηση των ελληνικών υποκαταστημάτων των τριών Κυπριακών τραπεζών (της Τράπεζας Κύπρου, της Cyprus Popular Bank και της Ελληνικής Τράπεζας) που δραστηριοποιούνταν και στην Ελλάδα και εξαγόρασε τη Millenium Bank από την πορτογαλική μητρική της. 2014: Στις 24 Νοεμβρίου, η Τράπεζα Πειραιώς απορρόφησε τη Γενική Τράπεζα της Ελλάδας. 2015: Στις 17 Απριλίου, η Τράπεζα Πειραιώς απέκτησε το “υγιές” τμήμα της Πανελλήνιας Τράπεζας. 2015: H Τράπεζα Πειραιώς κατέληξε σε οριστική συμφωνία με την Al Ahli Bank of Kuwait K.S.C.P. για την πώληση του ποσοστού συμμετοχής (98,5%) που κατείχε στη θυγατρική της στην Αίγυπτο Piraeus Bank Egypt S.A.E. 2016: Η Τράπεζα Πειραιώς πώλησε το 100% του μετοχικού κεφαλαίου της ΑΤΕ Ασφαλιστικής προς την Ergo International AG, θυγατρική της Munich Re. Στις 26 Ιουλίου αποχωρεί ο Μιχάλης Σάλλας από το ΔΣ του Ομίλου έπειτα από είκοσι πέντε χρόνια. 2018: Ολοκληρώθηκε η πώληση της Piraeus Bank Romania στην J.C. Flowers & Co. 2018: Ολοκληρώθηκε η πώληση της Piraeus Bank Beograd AD στην Direktna Bank AD. 2019: Ολοκληρώθηκε η πώληση της συμμετοχής της Τράπεζας Πειραιώς (98,8%) στη θυγατρική της στην Αλβανία, Tirana Bank Sh.a., στην Balfin Sh.p.k. και στην Komercijalna Banka AD. 2020:Τον Νοέμβριο, μέσω του ΤΧΣ, η τράπεζα κρατικοποιείται εκ νέου. Τον Δεκέμβριο ολοκληρώθηκε ο εταιρικός μετασχηματισμός της Τράπεζας Πειραιώς. Οι τραπεζικές δραστηριότητες του Ομίλου Πειραιώς αποσχίσθηκαν σε μια νέα κατά 100% θυγατρική τράπεζα (Τράπεζα Πειραιώς ΑΕ). Συγκεκριμένες μη τραπεζικές δραστηριότητες διατηρήθηκαν στη μητρική εταιρεία του Ομίλου (Πειραιώς Financial Holdings ΑΕ), η οποία μετεξελίχθηκε σε χρηματοδοτική εταιρεία συμμετοχών, εισηγμένη στο Χρηματιστήριο Αθηνών. 2021: Τον Ιανουάριο 2021, η επωνυμία και ο διακριτικός τίτλος της Τράπεζα Πειραιώς ΑΕ άλλαξε σε «Πειραιώς Financial Holdings Α.Ε.» και «Πειραιώς Financial Holdings» αντίστοιχα. Τον Απρίλιο πραγματοποιήθηκε αύξηση μετοχικού κεφαλαίου ύψους €1.4δις. Το περιοδικό The Banker αναγνώρισε την Τράπεζα Πειραιώς ως την τράπεζα της χρονιάς 2013 για την Ελλάδα. Λόγοι της βράβευσης ήταν ότι παρά το αρνητικό οικονομικό κλίμα της Ελλάδας η Τράπεζα Πειραιώς κατάφερε να γίνει από τέταρτη σε μέγεθος τράπεζα της Ελλάδας σε πρώτη σε μέγεθος καθώς και ότι είχε τον μεγαλύτερο δείκτη κεφαλαιακής επάρκειας μεταξύ των ελληνικών τραπεζών (14.5%).Η Ευρωπαϊκή Τράπεζα Ανασυγκρότησης και Ανάπτυξης (EBRD) απένειμε το 2021 στην Τράπεζα Πειραιώς το χρυσό βραβείο «Gold 2021- EBRD Sustainability Award-Financial Intermediaries».Το περιοδικό Global Finance μέσα στα πλαίσια του διαγωνισμού Global Finance Best Digital Bank Awards 2022 απένειμε το βραβείο "The Best Mobile Banking App in Western Europe for 2022 (Consumer)" στην winbank της Τράπεζας Πειραιώς για την εφαρμογή winbank mobile.H Τράπεζα Πειραιώς αναδείχθηκε ως η «Καλύτερη Τράπεζα στην Ελλάδα» για το 2023 στα διεθνή βραβεία Euromoney Awards for Excellence 2023. Επίσημος ιστότοπος Επίσημος ιστότοπος του διευρυμένου ομίλου Πειραιώς